
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 40 στρεμμάτων στη θέση Σκί- 
ντιζα περιφ. Γολεμίου της Κοινότητας Μανεσίου του Νομού 
Αχαΐας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου Πόλεως Κυλλήνης Ν. Ηλείας . 2 

Χαρακτηρισμός ως οικοδομήσιμου του οικοπέδου Εμμανουήλ και 
Νικολάου Σφακιωτάκη, αποκλεισμένου από τους δρόμους του 
σχεδίου πόλεως Σητείας, (Ν. Λασιθίου) στο Ο.Τ. 198 και καθο¬ 
ρισμός των όρων δόμησης αυτού . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 8369 (1) 

Κήρυξη ως αναδασωτέας έκτασης 40 στρεμμάτων στη θέση Σκίντιζα 
περιφ. Γολεμίου της Κοινότητας Μανεσίου του Νομού Αχαΐας. 

Ο ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 
β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την με αριθ. Ζα/160/26.1.84 απόφαση του Νομάρχη Αχαΐας, 
περί εξουσιοδότησης των προϊσταμένων των Υπηρεσιών να υπογράφουν 
με εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε στο πυρκαγιά την 
15.10.1991 τη δημόσια δασική έκταση εμβαδού 40 στρεμμάτων που 
βρίσκεται στη θέση Σκίντιζα περ. Γολεμίου της Κοινότητας Μανεσίου 
και προσδιορίζεται από τα στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, 
Ν, Ξ, Π, Π, Α όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Ομοίως 

Βόρεια: Ομοίως 

Νότια: Ομοίως 

Η παρούσα ισχύει μετά τη δημοσίευσή της στην Κοινότητα Μανεσίου 
Αχαΐας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της 


ΙΙ_Ι_Ε0ΑΙ_ ΟΟΜΜΑΝΡ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4886 

Τροποποίηση σχεδίου Πόλεως Κυλλήνης Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων Πόλεων και 
Κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «Περί διοικητικής αποκεντρώ- 
αεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Β.Δ/τος 712/70 «Περί καθορισμού των διατη- 
ρουμένων αρμοδιοτήτων του Υπουργού Δημοσίων Εργων», που εκδό- 
θηκε κατόπιν του 532/70 Ν.Δ/τος, όπως μετά τροποποιήθηκαν και 
συμπληρώθηκαν με τα Β.Δ/τα 677/71 και 198/72. 

5. Τις διατάξεις του Ν. 1032/80 «Περί συστάσεως Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πολεοδομικών 
σχεδίων». 

7. Τις διατάξεις του Ν. 1577/85 ΦΕΚ 210Α'/18.12.85 «Περί 
Γ.Ο.Κ.». 

8. Τις διατάξεις του Ν. 1558/85 ΦΕΚ 137Α/26.7.85 «Κυβέρνηση 
και Κυβερνητικά όργανα». 

9 Τις διατάξεις του Π.Δ/τος 183/86 ΦΕΚ 70Α/5.6.86 και τις 
εγκ. 117/20.6.86 και 119/1.7.86 του Υ.ΠΕ.ΧΩ.Δ.Ε. «Σχετικά με 
έγκριση τροποποιήσεων και καθορισμού όρων δόμησης από τους Νο- 
μάρχες». 


10. Το από 11.5.1864 Β.Δ/γμα «Σχετικά με έγκριση ρυμοτομικού 
σχεδίου Κοινότητος Κυλλήνης». 

11. Την αριθ. 2525/1.8.90 Απόφαση Νομάρχη Ηλείας ΦΕΚ 478/ 

(2) Δ/5.9.90 με την οποία αναγνωρίζεται τμήμα του δρόμου αυτού ως γ 

δρόμου του σχεδίου Πόλεως. 

12. Την αριθ. 47/91 Απόφαση του Κοινοτικού Συμβουλίου Κυλλή¬ 
νης με την οποία προτείνεται η τροποποίηση. 

13. Την από 20.9.91 βεβαίωση του εκπροσώπου της Ε.Π.Α. στην 
οποία αναφέρεται ότι ο δρόμος που συνδέει την Κυλλήνη με το Κάστρο 
στο τμήμα που διασχίζει το υφιστάμενο σχέδιο πόλεως διατηρείται ως 
έχει, βάσει του εγκεκριμένου Γ.Π.Σ. ΦΕΚ 882/Δ/29.9.86. 

14. Το Τοπογραφικό διάγραμμα με κλίμακα 1:500 που υπογράφεις 
Πολιτικός Μηχ/κός Σταύρος Λαζαρίδης και απεικονίζεται η τροποποί¬ 
ηση του σχεδίου, αναγνώριση και του υπολοίπου τμήματος του δρόμου 
για το εντός σχεδίου τμήμα από το σημείο 32 μέχρι τα σημεία 21-22. 

15. Την σύμφωνη γνώμη του Συμβουλίου Χ.Ο.Π., που διατυπώ¬ 
θηκε στο αριθ. 10/91 πρακτικό αυτού θέμα 4ο, αποφασίζουμε: 

Εγκρίνουμε την τροποποίηση του σχεδίου πόλεως Κυλλήνης και ανα¬ 
γνωρίζουμε και το υπόλοιπο τμήμα της εντός του σχεδίου πόλεως οδού 
από τα σημεία 32 μέχρι τα σημεία 21-22, ως δρόςο του σχεδίου πό¬ 
λεως με όρους δόμησης τους ισχύοντας στην περιοχή, και τα πλάτη που 
απεικονίζονται στο Τοπογραφικό που συνοδεύει την Απόφασή μας αυτή 
και αποτελεί παράρτημά της. 

Η απόφαση αυτή, που ισχύει από τη δημοσίευσή της, να δημοσιευθεί 
στην Εφημερίδα της Κυβερνήσεως και το σχέδιο που την συνοδεύει θα 
αναρτηθεί στο κτίριο της Πολεοδομίας επί 15 ημέρες μετά την δημο¬ 
σίευση. 

Πύργος, 8 Νοεμβρίου 1991 

Ο Νομάρχης 
ΓΕΡΑΣ. ΚΟΥΤΑΒΑΣ 

Αριθ. 2526/3022 (3) 

Χαρακτηρισμός ως οικοδομήσιμου του οικοπέδου Εμμανουήλ και Νικο¬ 
λάου Σφακιωτάκη, αποκλειομένου από τους δρόμους του σχεδίου 
πόλεως Σητείας, (Ν. Λασιθίου) στο Ο.Τ. 198 και καθορισμός των 
όρων δόμησης αυτού. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τον Ν. 3200/55 «περί διοικητικής αποκέντρωσης όπως τροπο¬ 
ποιήθηκε και συμπληρώθηκε μεταγενέστερα από το Ν.Δ. 532/70». 

2. Τις διατάξεις του Ν.Δ/τος 532/1970 «περί συμπληρώσεως των 
διατάξεων περί Διοικητικής Αποκεντρώσεως». 

3. Τον Ν. 1032/80 «περί συστάσεως Υ.Χ.Ο.Π. (ΦΕΚ 57/Α'/ 
14.3.80). 

4. Τον Ν. 1558/1985 «περί συστάσεως Υπουργείου ΠΕ.- 
ΧΩ.Δ.Ε.» 

5. Το Ν.Δ/γμα της 17ης Ιουλίου 1923 «περί σχεδίων πόλεων κ.λπ.» 
και ιδιαίτερα το ενοποιημένο άρθρο 43, 44, 45 σχετικά με οικόπεδα 
αποκλεισμένα από τους δρόμους του σχεδίου πόλεως. 

6. Τον Ν. 1577/85 (ΦΕΚ 210/Α). 

7. Το από 6.4.51 Δ/γμα (ΦΕΚ 114/Α/51) έγκρισης του ρυμοτι- 
κοϋ σχεδίου Σητείας. 

8. Την από 31.7.91 εισήγηση του Πολεοδομικού γραφείου Σητείας. 

9. Την 142/18.10.91 γνωμοδότηση του Συμβουλίου Χωροταξίας Οι¬ 
κισμού και Περιβάλλοντος του Νομού Λασιθίου, αποφασίζουμε: 


Άρθρο 1 

Χαρακτηρίζεται σαν οικοδομήσιμο το με στοιχεία ΑΒΓΔΑ οικόπεδο 
ιδιοκτησίας Εμμανουήλ και Νικολάου Σφακιωτάκη στο Ο.Τ. 198 του 
ρυμοτομικού σχεδίου Σητείας, που προϋπήρχε της έγκρισης του ρυμο¬ 
τομικού σχεδίου και είναι αποκλειόμενο από τους δρόμους του σχεδίου 
πόλης και δεν είναι δυνατόν να τακτοποιηθεί για την απόκτηση του ελά¬ 
χιστου απαιτουμένου προσώπου, όπως φαίνεται στο σχετικό πρωτότυπο 
διάγραμμα σε κλ. 1:200, που έχει θεωρηθεί από τον Προϊστάμενο του 
Τ.Π. και Π.Ε. 

Άρθρο 2 

Καθορίζονται οι παρακάτω όροι δόμησης του οικοπέδου αυτού: 

Μέγιστο ποσοστό κάλυψης: 70%. 

Συντελεστής δόμησης: 1,4 

Μέγιστο ύψος: 9,00 μ. 

Κατά τα λοιπά εφαρμογή των διατάξεων του Ν. 1577/85. 

Άρθρο 3 

Η ισχύς της παρούσας αρχίζει από την δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 4 Νοεμβρίου 1991 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

